CELEX: 32015R0170
Language: lt
Date: 2015-02-04 00:00:00
Title: 2015 m. vasario 4 d. Komisijos įgyvendinimo reglamentas (ES) 2015/170, kuriuo panaikinamas Reglamentas (EB) Nr. 1135/2009, kuriuo nustatomi specialūs reikalavimai, susiję su Kinijos kilmės arba iš Kinijos siunčiamų tam tikrų produktų importu  Tekstas svarbus EEE

5.2.2015   
            
            
               LT
            
            
               Europos Sąjungos oficialusis leidinys
            
            
               L 29/1
            
         KOMISIJOS ĮGYVENDINIMO REGLAMENTAS (ES) 2015/170
   2015 m. vasario 4 d.
   kuriuo panaikinamas Reglamentas (EB) Nr. 1135/2009, kuriuo nustatomi specialūs reikalavimai, susiję su Kinijos kilmės arba iš Kinijos siunčiamų tam tikrų produktų importu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
   kadangi:
   
               (1)
            
            
               nustačius didelę melamino koncentraciją pieno mišiniuose kūdikiams ir kituose pieno produktuose, sojose ir sojų produktuose bei amonio hidrokarbonate, skirtame maistui ir pašarams Kinijoje ir importui į ES, Komisijos reglamentu (EB) Nr. 1135/2009 (2) nustatyti specialūs reikalavimai, susiję su šių Kinijos kilmės arba iš Kinijos siunčiamų produktų importu. Remiantis tuo reglamentu, Kinijos kilmės arba iš Kinijos siunčiamų produktų, kurių sudėtyje yra pieno, pieno produktų, sojų ir sojų produktų, ir kurie skirti visų pirma kūdikių ir mažų vaikų mitybai, importas draudžiamas. Be to, atlikti apie 20 % Kinijos kilmės arba iš Kinijos siunčiamų amonio hidrokarbonato, skirto maistui ir pašarams, ir pašarų ir maisto, kurių sudėtyje yra pieno, pieno produktų, sojų ir sojų produktų, siuntų tapatybės ir fiziniai tikrinimai, įskaitant mėginių ėmimą ir analizę, siekiant patikrinti, ar yra melamino;
            
         
               (2)
            
            
               nuo 2009 m. liepos mėn. valstybių narių kompetentingos institucijos pranešė tik apie vieną reikalavimų neatitinkantį mėginį. Tame mėginyje, apie kurį pranešta 2011 m., šiek tiek viršijama didžiausia leidžiamoji melamino koncentracija amonio hidrokarbonate. Todėl yra tikslinga panaikinti specialius reikalavimus, susijusius su Kinijos kilmės arba iš Kinijos siunčiamų pieno mišinių kūdikiams ir kitų pieno produktų, sojų ir sojų produktų bei amonio hidrokarbonato, skirto maistui ir pašarams, importu;
            
         
               (3)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1135/2009 panaikinamas.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 31, 2002 2 1, p. 1.
   
      (2)  2009 m. lapkričio 25 d. Komisijos reglamentas (EB) Nr. 1135/2009, kuriuo nustatomi specialūs reikalavimai, susiję su Kinijos kilmės arba iš Kinijos siunčiamų tam tikrų produktų importu, ir panaikinamas Komisijos sprendimas 2008/798/EB (OL L 311, 2009 11 26, p. 3).